**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**Nr. 1946/12.01.2024**

***PROIECT***

**HOTĂRÂREA NR. ...........................**

**privind** **aprobarea vânzării unui imobil - teren situat în Satu Mare, str. Agricultorilor nr. 40**

Consiliul Local al Municipiului Satu Mare,

Urmare a solicitării numiților Silaghi Lenuța și Silaghi Cătălin - Mircea, înregistrată la Primăria Municipiului Satu Mare sub nr. 67126/16.11.2023 și a documentației cadastrale anexate acesteia,

Analizând proiectul de hotărâre înregistrat sub nr. ............................., referatul de aprobare al Viceprimarului Municipiului Satu Mare, înregistrat sub nr. 1948/12.01.2024, în calitate de inițiator, raportul de specialitate comun al Serviciului Patrimoniu Concesionări Închirieri și al Directorului executiv al Direcției economice, înregistrat sub nr. 1951/12.01.2024, raportul de specialitate al Serviciului Juridic înregistrat sub nr. 3009/16.01.2024și avizele comisiilor de specialitate ale Consiliului Local Satu Mare,

Având în vedere prevederile art. 1, Anexa 1 din Hotărârea Consiliului Local Satu Mare nr. 155/28.04.2022,

Ținând seama de prevederile art. 10 alin. (2) și art. 24 din Legea cadastrului și a publicității imobiliare nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4), art. 885, art. 888 și art. 1650 și următoarele din Codul Civil,

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

În temeiul prevederilor art. 354, art. 355 și ale art. 364 alin. (1) din OUG nr. 57/2019 privind Codul administrativ, cu modificările și completările ulterioare,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În conformitate cu prevederile art. 87 alin. (5), art. 108 lit. e), art. 129 alin. (2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Adoptă prezenta:

**H O T Ă R Â R E :**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 1.439 mp înscris în CF nr. 173477 Satu Mare (nr. CF vechi 49287 Satu Mare) cu nr. top 6928/5, situat pe str. Agricultorilor nr. 40, jud. Satu Mare și identificat în lucrarea de specialitate denumită ”Plan de situație cu propunere de cumpărare”, vizată de O.C.P.I. Satu Mare sub nr. 84425/23.10.2023, executată de P.F.A. Veres Mario – Ovidiu, care constituie anexă la prezenta hotărâre.

**Art. 2.** (1) Se aprobă vânzarea în favoarea numiților Silaghi Lenuța și Silaghi Cătălin - Mircea, a imobilului - teren în suprafață totală de 1.439 mp, identificat la articolul 1, în cote părți, astfel:

- cota de 899/1.439 părți teren în favoarea numitei Silaghi Lenuța,

- cota de 540/1.439 părți teren în favoarea numitului Silaghi Cătălin – Mircea.

(2) Toate cheltuielile cu vânzarea terenului vor fi suportate de cumpărători.

**Art. 3.** Se aprobă prețul de 50.365 lei pentru terenul propus spre vânzare în suprafață de 1.439 mp, calculat conform prețurilor prevăzute în raportul de evaluare pentru terenurile cu categoria de folosință „curți construcții”, situate pe str. Agricultorilor, care constituite Anexa 1 din Hotărârea Consiliului Local Satu Mare nr.155/28.04.2022, după cum urmează:

- prețul de 31.465 lei, pentru terenul în suprafață de 899 mp cu categoria de folosință „curți, construcții”, ce revine numitei Silaghi Lenuța,

- prețul de 18.900 lei, pentru terenul în suprafață de 540 mp cu categoria de folosință „curți, construcții”, ce revine numitului Silaghi Cătălin – Mircea.

**Art. 4** Cu ducerea la îndeplinire a prezentei hotărâri se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 5.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, doamnei Tămășan Ilieș Cristina, Viceprimar al Municipiului Satu Mare, Serviciului Patrimoniu Concesionări Închirieri și petenților.

**INIȚIATOR PROIECT,**

Viceprimar

Tămășan Ilieș Cristina

**AVIZAT,**

Secretar General

Racolța Mihaela Maria

*Red. /Tehn.: 2 ex.*

*Caia Marcela*